Paray

**Paray** (***Rasbora argyrotaenia***) nyaéta lauk leutik tina kulawarga  *Cyprinidae* runtuyan tina *Rasborinae*. Paray loba kapanggih disusukan, kamalir sawah, jeung tempat séjén anu mibanda cai ngalir tapi teu nyéot. Paray mibanda ngaran atawa sesebutan anu béda di unggal daérah, saperti di Jawa paray téh katelahna  *wader pari, lunjar pari, lunjar andong*, urang Batawi nyebutna  *cecereh, lauk cere*, di Sumatra disebutna *pantau*, *seluang* .  disabudeureun situ/ Danau Maninjau ieu lauk disarebut *bada* (badar)

Paray katiténan loba ogé kapanggih di pulo Sunda Gedé (Sumatra, Jawa, Kalimantan), Semenanjung Malaya, jeung Filipina.  Paray jadi salah sahiji lauk anu dipikaresep pikeun didahar Wangun cécépét/susuri palebah tonggongna  (*dorsal*) II.7, tayalian ayana dua ramo cucuk anu heuras dituluykeun ku tujuh ramo anu laleuleus. Susuri/cécépét palebah bujurna  III.5; palebah harigu/dada(*pectoral*) I.12-13; palebah beuteungna (*ventral*) II.7; sisit palebah guratan (*linea lateralis*) kurang leuwih aya kana 29-30 siki.

## Habitat jeung Paripolah 
Lauk paray resep cicing di cai anu hérang tur ngalir, saperti di susukan pagunungan, walungan, atawa solokan irigasi anu beresih. Ieu lauk sipatna ngagorombol *(schooling fish)* sarta lincah pisan ngojayna. Kadaharan utamana nyaéta jentik, serangga cai leutik, sarta zooplankton.

## Tempat hirup jeung mangpaatna 
Paray utamana loba kapanggih dina situ, Susukan anu caina henteu nyéot teuing. Kapanggihan ogé dina kamalir sawah, aya ogé disusukan anu loba batu tur caina henteu pati tarik.  Sakapeung paray sok saru jeung spesies  (*Rasbora*) atawa paray (*Puntius*)  ku alatan mibanda wangun jeung kabiasaan dina hirup anu sarua.  Kahakanan paray di susukan sarupaning lauk leutik, anak laron (hurang leutik), serangga, jeung sajabana sabangsaning sato leutik.

Paray jeung sabangsana mangrupa lauk anu ilahar didahar, malahan disababraha *lestoran* di jawa kulon, goréng lauk paray téh mangrupaken susuguh anu kacida istiméwana.

Ngala lauk paray kawilang gampang saperti : ku jalan diuseup, disair, dikecrik, diparak, jeung sajabana, dinamangsa beubeunang loba lauk paray dijual ngan ukur ka pasar anu deukeut disabudeureunna. Paray bisa dijual dina kaayaan seger atawa meunag ngasakan. Mangsa usum hujan, spesies lauk paray gancang pisan ngarekahana. Lauk paray sagigireun gampang diala ogé gampang diingu/dipiara dalah tikitu nepika kiwari tacan kadenge aya anu *ngabudidayakeun* ieu lauk paray komo dina ukuran anu loba.

Paray jaluna leuwih gancang déwasa tur begér (allometrik positif jeung  gonad)  ti batan lauk paray anu bikang 

## Catetan taksonomis
Mimitina ieu lauk ku Pieter Bleeker dingaranan  *Leuciscus argyrotaenia* dina taun 1850.  Dalapan taun tiharita ku inyana kénéh dipindahkeun deui kana kulawarga lauk anu séjén nyaéta *Opsarius*. Panungtunganna taun 1860 dipindahkeun deui ku Bleeker deui  kana kulawarga anu anyar nyaéta *Rasbora*.

File:Rasbo argyr 150107-48477 tdp.JPG|Lauk Paray
File:Lunjar 070909 0171 rwg.jpg|Paray déwasa
File:Rasbo argyr 080518 9289 tdp.jpg|Paray ditempo tiluhur
file:Rasbo argyr 080518 9296 tdp.jpg|Paray anakna kénéh
file:Rasbora aprotaenia, Jawa Barat, ID imported from iNaturalist photo 52312886.jpg|Dina akuarium

## Dicutat tina 
## Tutumbu kaluar 
* ITIS:  *Rasbora argyrotaenia*
* CAL:  *Rasbora argyrotaenia*
* Mengenal & Mengendalikan Predator Ikan